
ΕΜ 272: ΕΦΑΡΜΟΣΜΕΝΗ ΣΤΑΤΙΣΤΙΚΗ (APPLIED STATISTICS)
Εαρινό Εξάμηνο 2009/10

1η ΣΕΙΡΑ ΑΣΚΗΣΕΩΝ

Ημερομηνία Παράδοσης: Θα γράψετε αναφορά και θα τη παραδώσετε είτε στο εργαστήριο τη Παρασκευή 16/04 είτε με email μέχρι την Κυριακή 18/04 ώρα 24:00. Στην αναφορά θα πρέπει επίσης να αναγράφονται τα στοιχεία σας: ονοματεπώνυμο, ΑΜ, αριθμός εξαμήνου. 
ΑΣΚΗΣΗ 1: Διωνυμική Κατανομή (30 Μονάδες)
Υποθέστε ότι υπάρχει p πιθανότητα ένας ενήλικος Έλληνας να υποφέρει από ψυχιατρικά προβλήματα. Διαλέγουμε και εξετάζουμε τυχαία n ενήλικες. Εάν Χ είναι ο αριθμός των ενηλίκων με ψυχιατρικά προβλήματα, τότε η Χ είναι μία διωνυμική τυχαία μεταβλητή με παραμέτρους (n, p). 
Βρείτε και γράψτε σε μια αναφορά τα ακόλουθα:  

A) Περιγράψτε συνοπτικά τη διωνυμική κατανομή. Ποιά είναι η πιθανότητα P(X<5) αν p=20%=0.2 και n=30; 

B) Δημιουργήστε διωνυμικές κατανομές με p=0.3 και n=10 και με p=0.7 και n=10. Κάντε τα αντίστοιχα γραφήματα και ιστογράμματα.

Για τα παραπάνω δημιουργήστε κατάλληλα αρχεία MATLAB (m files). Χρησιμοποιήστε συνηθισμένες εντολές του MATLAB για τα γραφήματα και εντολές του MATLAB Statistic Toolbox όπως binocdf, binopdf.
ΑΣΚΗΣΗ 2: Δειγματοληψία από Γνωστές Κατανομές (35 Μονάδες)
Σκοπός της άσκησης είναι η δειγματοληψία και η ανάλυση δεδομένων από συγκεκριμένες κατανομές. 

Α) Δημιουργήστε ένα τυχαίο δείγμα με n=200 δεδομένα, από μια ομοιόμορφη (uniform) κατανομή στο διάστημα (0,1). Υπολογίστε τη μέση τιμή και τις 4 πρώτες κεντρικές ροπές. Τι αποτελέσματα περιμένετε για τον συντελεστή ασσυμετρίας (skewness) και το συντελεστή κύρτωσης (kurtosis);

Β) Επαναλάβετε τα ζητούμενα του (Α) χρησιμοποιώντας δείγμα από την κανονική (normal) κατανομή. 
Γράψτε σε μια αναφορά όλα τα παραπάνω, μαζί με τις κατάλληλες γραφικές παραστάσεις.  Δημιουργήστε κατάλληλα αρχεία MATLAB (m files). Χρησιμοποιήστε συνηθισμένες εντολές του MATLAB όπως rand, randn, sum ή/και συναρτήσεις του MATLAB Statistic Toolbox όπως skewness, kurtosis.

ΑΣΚΗΣΗ 3: Υπολογισμός Ενδοτεταρτομοριακού Εύρους (35 Μονάδες)
Δημιουργήστε τυχαίο δείγμα n=100 δεδομένων από ομοιόμορφη κατανομή στο διάστημα (0, 100) και βάλτε το κατά αύξουσα σειρά. Υπολογίστε και γράψτε σε μια αναφορά:

Α) Τη μέση τιμή, τη διασπορά και το τυπικό σφάλμα. 

Β) Τη δειγματική διάμεσος (median) καθώς και τα Q1 (25-εκατοστιάιο σημείο) και Q3 (75-εκατοστιάιο σημείο).

Γ) Συγκρίνετε τα αποτελέσματα του (Β) με τις θεωρητικές προβλέψεις. 
Για τα παραπάνω δημιουργήστε κατάλληλα αρχεία MATLAB (m files). Χρησιμοποιήστε συνηθισμένες εντολές του MATLAB όπως rand, sort και εντολές του MATLAB Statistic Toolbox όπως median.







